רבי בנציון דייטש איז געבוירן צו זיין פאטער רבי שמואל דייטש, דער פריערדיגער בוקארעשטער רבי, א זון פון הרב משה דייטש הי""ד, וואס איז געווען ממלא מקום פון זיין טאטן הרב דוד נתן דייטש, דער צווייטער קרעטשענאווער רבי אין שטעטל קרעטשענאוו וואס איז לעבען סיגוט, און דער בעל מחבר ספר נפש דוד על התורה. הרב דוד נתן דייטש איז געווען א זון פון הרב יוסף יואל דייטש, מו""ץ אין טארנאפאל אינאיינעם מיטן מנחת חינוך און דערנאך רב אין מאניסטרישץ און דערנאך און חודרוב און דערנאך קרעטשענאוו. הרב יוסף יואל דייטש איז געווען אן איידעם דורך זיווג שני ביים טאלטשעווער רב, הרב משה דוד אשכנזי, און איז געווען א שוואגער מיטן ייטב לב.